text: Nu kan sønderjyske kæledyr begraves i Sønderjylland
  24 april 2014 kl. 09.02
  En ny dyrekirkegård i Kruså åbner i næste uge op for, at dit kæledyr kan blive begravet i sønderjysk jord.
  På Dyrekirkegården Sønderjylland er de i øjeblikket i gang med de sidste forberedelser, inden der åbnes for begravelser på næste torsdag den 1. maj.
  -Vi laver to fiktive gravpladser, så gæster kan se, hvordan de kommer til at se ud, fortæller June Müller, der står bag dyrekirkegården sammen med en lokal stenhugger.
  Folk i det sønderjyske har i flere år måtte køre langt for at få deres kæledyr begravet. I Kolding er der ikke plads på den lokale kirkegård ? og så ligger de nærmeste kirkegårde i Esbjerg, Horsens og Hovedgård.
  -Mange har ikke vidst hvor de skulle gøre af deres afdøde kæledyr og har efterspurgt et sted man kan begrave dyret, fortæller June Müller.
  Der er åben for begravelser fra næste torsdag, mens den officielle åbning bliver den 17. maj.
  